open-index/open-wikipedia-markdown huggingface dataset:
Lonza (rivero)

**Lonza** estas svisa rivero, en Valezo, alfluanto de Rodano.

Ĝi fontas el Lang-Glaĉero, en komunumo Blatten, fluas en la valo Lötschental en Wiler (Lötschen), Kippel, Ferden, kaj alfluas Rodanon inter la najbaraj urbetoj Steg kaj Gampel.

Akvobaraĵo ĉe ĝia fluo retenas lageton apud urbeto Ferden.

## Eksteraj ligiloj 
*  Lokalizo de Lonza en Svislando
*  Pri la akvobaraĵo de Ferden

Kategorio:Riveroj en Svislando
Kategorio:Alfluantoj de Rodano
Kategorio:Riveroj de la Alpoj
Cilleros

**Cilleros** estas municipo de Hispanio, en la provinco de Cáceres, regiono de Ekstremaduro.

La loĝantoj nomiĝas *cilleranos*. La censita populacio en 2008 estis de 1.897 loĝantoj.

## Situo 
Cilleros estas situa en la norda parto de Ekstremaduro en la komarko aŭ distrikto Sierra de Gata, je altitudo de 481 m. La surfaco de ties granda teritorio estas de 208.2&nbsp;km².

## Ekonomio 
Agrikulturo kaj brutobredado (olivarboj, vitejoj, kverkoj kaj korkokverkoj).

## Historio 
La deveno de la vilaĝo estas de 1237. *Cilleros* signifas en la hispana *silo*, tio estas grenejo, siavice de la latina cella > *cellarios.

## Vidindaĵoj 
**Urbodomo**, trietaĝa, kun blazono de la Burbonoj kaj turo de la 16a jarcento. **Palaco de Bacas**, trietaĝa, de la 19a jarcento kaj laŭ onidiroj konstruita pro amaferoj kaj kun tiom da pordoj kaj fenestroj kiom da tagoj estas en jaro. Preĝejo de la 16a jarcento kun retabloj barokaj. Ermitejoj kaj Etnografia Muzeo.

Kategorio:Ekstremaduro
Kategorio:Municipoj de Cáceres
1410-aj jaroj

## Eventoj 
### Eŭropo 
* Al la Centjara Milito (1337 - 1453), aldoniĝas la intercivitana milito inter la Armanjakoj kaj la Burgonjanoj (1407 - 1435).

### Afriko 
### Amerikoj
La Inkaa imperio etendiĝas.

## Gravaj personoj 
### Reĝoj 
#### Ameriko 
#### Eŭropo 
* Henriko la 4-a de Anglio (1399 - 1413).
* Karlo la 6-a de Francio (1380 - 1422).

### Aliaj eminentuloj 
## Mortintoj 
* Xia Quan (1348-1411), kuracisto en Jiangyin (Ĉinio), kies tombo entenas kolekton da medicinaj iloj kaj da tekstoj pri medicino de la 14-a jarcento

## Malkovroj 
[eta|La **Mondomapo de Virga** ([1411-1415).]]

* Pierre d'Ailly finigas en 1410 *Imago mundi*, verko, kiu aperigas lin kiel antaŭulo de Koperniko.

## Notoj kaj referencoj
Saltina

**Saltina** estas svisa rivero, maldekstra alfluanto de Rodano

Ĝi estas kunfluaĵo de riveroj **Taferna**, kiu fontas apud Sempionopasejo, en komunumo Simplon proksime de Italio (al alteco de 2000 m); kaj **Ganterbach** kiu fontas en Ried-Brig el la baraĵa lago *Bortelsee* proksime de la Itala landlimo al alteco de 2 470 m.

La valo de Ganterbach estas, de 1980 superpasita de ponto Ganterbrücke, longa de 678 m kaj alta de 174 m, plej longa ponto el Svislando

**Taferna** kaj **Ganterbach** kunflua apud vilaĝo *Schallberg*, komunumo de Ried-Brig.

Saltina alfluas Rodanon apud la urbo Brig-Glis.

Tiu rivero estigis gravan inundon de la urbo Brig-Glis la 24-an de septembro 1993. Du homoj mortis. La ĉefa kialo estis la ponto, kiu bremsis la elfluon de koto, elŝiritaj arboj kaj rokrompaĵoj. Nova ponto, konstruita en 1996, leviĝas aŭtomate kiam ŝvelas la akvo de **Saltina**.

## Ekster ligilo 
* La aŭtomata ponto sur Saltina **france**

Kategorio:Riveroj en Svislando
Kategorio:Alfluantoj de Rodano
Kategorio:Riveroj de la Alpoj
Mergoboligilo

eta|dekstra|300px|Mergoboligilo

**Mergoboligilo** estas plej simpla ilo por boligi likvaĵon. La mergoboligilo konsistas el varmigilo, elektra kontaktilo kaj kuniganta ilin elektra konduktilo.

La principo de la funkciado de la mergoboligilo similas al tiu de la elektra lampo, kie grandparto da energio ankaŭ konsumiĝas por eligi varmon; tamen diference de ĝi, en la mergoboligilo por eligi varmon konsumiĝas sufiĉe granda procento da energio.

Dank'al sia malgrandeco la mergoboligilo larĝe disvastiĝis.

## Vidu ankaŭ 
* Boligilo
* Mergo

Kategorio:Iloj
Kategorio:Varmotekniko
Kategorio:Kuiriloj
Lignofajro

eta|dekstra|200px|Lignofajro

[eta|dekstra|200px|Ekzekuto de [Jan Hus en 1485 bruligita en lignofajro.]]

**Lignofajro** aŭ **tendarfajro** estas baza formo por subteni fajron.

Por fari la lignofajron oni kolektas sur difinita incendisekura loko apudajn materialojn (bastonoj, branĉoj, brullignoj, paperoj kaj aliaj). Poste oni bruligas la amason per alumeto aŭ flamigilo.

Turistoj amas prepari pere de lignofajro manĝaĵon aŭ simple sidi ĉirkaŭ ĝi kaj kanti aŭ interparoli.

## Historio 
Historie la kontrolado fare de prahomoj de kiel komenci, konservi kaj ŝanĝi lignofajrojn markas grandan ŝtupon en la vojo de la progreso: de tiam la homoj povis varmigi sin dum malvarmaj veterkondiĉoj, superi glaciaĵojn, defendi sin kontraŭ sovaĝaj danĝeraj bestoj, plibonigi la sankondiĉojn de nutrado, resume plibonigi la vivkondiĉojn kaj prepari homoj por postaj supreniroj.

Dum diversaj epokoj tamen lignofajroj estis kutimaj metodoj torturi kaj ekzekuti malamikojn ĉu religiajn ĉu sociajn ĉu militajn ktp. Tio okazis en la Romia Imperio kaj ĉefe en la kristana Mezepoko en Eŭropo. En Barato kaj apudaj landoj lignofajro estis kaj estas kutima metodo bruligi homajn kadavrojn kaj reduktigi ilin al cindroj. En diversaj landoj grandaj lignofajroj utilas por specialegaj ceremonioj noktaj ekzemple en Britio pri la festo de Guy Fawkes, en Hispanio kaj en hispanlingvaj landoj pri tiu de Sankta Johano la 24a de julio, kio ŝajne markas la someran solsticon herede de keltoj kaj romianoj. En Bulgario kaj aliaj landoj post la bruligo de la tuta lignaro oni marŝas per nudaj piedoj sur la braĝoj.

## Vidu ankaŭ 
* Fajro
* Incendio
* Sveda torĉo

Kategorio:Varmo
Kategorio:Turismo
Kategorio:Restado en naturo
Königsdorf (Burgenlando)

:Königsdorf estas ankaŭ la germana nomo de vilaĝo en nuna Rumanio, rumane nomata Remetea Mică kaj hungare Németremete.

**Königsdorf,** hungare **Királyfalva** [kirAjfalva], estas komunumo en Aŭstrio. Ĝi apartenas al la federacia lando Burgenland kaj al la distrikto Jennersdorf. Komence de la jaro  en la komunumo vivis  loĝantoj. La oficiala hungara nomo estis **Krásics** [krAŝiĉ] ĝis (1887, poste pro la hungariga politiko oni uzis la formon tradukitan hungaren. La loknomo signifas: reĝo-vilaĝo.

* Areo: 16 &nbsp;km²
* Alto super marnivelo: 236 m
* Poŝtkodo: 7563
* Aŭtokodo: JE

## Situo 
Königsdorf troviĝas laŭ maldekstra bordo de Rába, laŭ traira flankovojo, ĉefvojoj numeroj 57 kaj 65 preteriras. Güssing troviĝas 22&nbsp;km-ojn.

## Historio 
Apud la vilaĝo oni trovis tombon el la ferepoko. La unua mencio devenis el 1427. En 1910 vivis en la komunumo 1183 homoj (1103 germanoj, 22 hungaroj, 2 slovakoj kaj aliaj). Ĝis Traktato de Trianon Királyfalva apartenis al Hungara reĝlando, al Vas (reĝa departemento), al distrikto de Szentgotthárd, poste al Aŭstrio, inter 1938-1945 al Germanio. En 2001 vivis en Königsdorf 757 homoj (743 germanoj, 5 kroatoj, po 1 hungaroj kaj sloveno kaj aliaj).

## Vidindaĵoj
* romkatolika preĝejo de 1769
* lago

## Fontoj 
* hungara kaj germana Vikipedio

## Eksteraj ligiloj 
*  ()

Kategorio:Distrikto Jennersdorf
Kategorio:Komunumoj de Burgenlando
Neustift an der Rosalia

**Neustift an der Rosalia,** hungare **Újtelek** estas vilaĝeto en Aŭstrio, en federala ŝtato Burgenlando, en distrikto de Mattersburg, en municipo de Forchtenstein.

## Situo 
Neustift an der Rosalia troviĝas ĉe piedoj de montaro Rosalia apud Forchtenstein, Mattersburg estas 8 km-ojn.

## Historio 
Kristóf Grafaneck fondis la vilaĝon en la 16-a jarcento. En 1910 vivis en la komunumo 1073 homoj (plejparte germanoj). Ĝis Traktato de Trianon Újtelek apartenis al Hungara reĝlando, al Sopron (reĝa departemento), al distrikto de Nagymarton, poste al Aŭstrio, inter 1938-1945 al Germanio.

## Vidindaĵoj 
* Pilgrimloka romkatolika preĝejo de 1670 sur montopinto de Rosaria, en 1961 renoviĝis

## Fontoj 
* hungara Vikipedio
* http/maps.google.com

Kategorio:Komunumopartoj de Burgenlando
Oberpetersdorf

**Oberpetersdorf,** hungare **Felsőpéterfa** [felŝOpEterfa], kroate **Gornji Peterštof** estas vilaĝeto en Aŭstrio, en federala ŝtato Burgenlando, en la distrikto Oberpullendorf, en municipo de Kobersdorf. La loknomo signifas en ĉiuj lingvoj: supra-Petro-vilaĝo.

## Situo 
Oberpetersdorf troviĝas laŭ traira flankovojo, ĉefvojo S31 preteriras.

## Historio 
La unua mencio pri la vilaĝo devenis latine el 1222 en formo *"villa Petri"*. Grafoj Nagymartoni aĉetis la kamparon en 1302. Tiam la vilaĝo nomiĝis *"Peturnymiti"*. Ekde la 17-a jarcento la vilaĝo apartenis al familio Esterházy. La komunumo famiĝis pri potistoj. En 1910 vivis tie 436 homoj (plejparte germanoj). Ĝis Traktato de Trianon Felsőpéterfa apartenis al Hungara reĝlando, al Sopron (reĝa departemento), poste al Aŭstrio, inter 1938-1945 al Germanio.

## Vidindaĵo 
* romkatolika preĝejo omaĝe al Johano Baptisto proksimume de 1200

## Fontoj 
* hungara Vikipedio
* http://maps.google.com

Kategorio:Komunumopartoj de Burgenlando
Hammerteich

eta|
**Hammerteich,** hungare **Hámortó** estas unuigita vilaĝeto en Aŭstrio, en federala ŝtato Burgenlando, en distrikto de Oberpullendorf kaj en la komunumo Lockenhaus.

## Situo 
Hammerteich troviĝas sur malebenaĵo, laŭ rojo, laŭ ĉefvojo numero 55, laŭ la hungara landlimo, kontraŭe situas Kőszeg 5 km-ojn.

## Historio 
Komence oni fondis tie kelke da vilaĝoj, kiuj dum la historio neniiĝis, restis nur *Hámor* kaj *Tó*, kiuj unuiĝis. Ferofandejo kaj muelejo seganta lignojn longe funkciis tie. En 1910 vivis en la komunumo 359 homoj (plejparte germanoj). Ĝis Traktato de Trianon apartenis al Hungara reĝlando, al Vas (reĝa departemento), al distrikto de Kőszeg, poste al Aŭstrio, inter 1938-1945 al Germanio. Ĝis 2008 limpasejo funkciis, poste ambaŭ landoj apartenas al interna zono de Schengen, sekve la limo estas senkontrole trapasebla ie ajn.

## Vidindaĵo 
* romkatolika preĝejo omaĝe al Apostoloj Sankta Petro kaj Sankta Paŭlo de 1746, en 1885 renoviĝis

## Fontoj 
* hungara Vikipedio

Kategorio:Komunumopartoj de Burgenlando
Langeck im Burgenland

**Langeck im Burgenland,** hungare **Hosszúszeg** [hosUseg] estas vilaĝeto en Aŭstrio, en federacia lando Burgenlando, en distrikto de Oberpullendorf, en la komunumo Lockenhaus.

## Situo 
Langeck im Burgenland troviĝas sub piedoj de montoj, en valo de rojo, laŭ ĉefvojo numero 50. La hungara landlimo troviĝas 10 km-ojn.

## Historio 
La unua mencio devenis el 1390 en formo *"Langerth"*. En 1605 hajdukoj de Stefano Bocskai bruldetruis la vilaĝon. Poste diversaj epidemioj okazis. En 1910 vivis en la komunumo 296 homoj (plejparte germanoj). Ĝis Traktato de Trianon Hosszúszeg apartenis al Hungara reĝlando, al Vas (reĝa departemento), al distrikto de Kőszeg, poste al Aŭstrio, inter 1938-1945 al Germanio.

## Vidindaĵoj 
* romkatolika preĝejo de 1809
* muzeo pri instruado

## Fontoj 
* hungara Vikipedio
* http/maps.google.com
* w.vasidigikonyvtar.hu

Kategorio:Komunumoj de Burgenlando
Raspille

250ra|eta|Kaskado sur rivero Raspille
**Raspille** estas estas svisa rivero, en Valezo, alfluanto de Rodano.

Je ĝia fonto en la komunumo Mollens el la Plaine-Morte-Glaĉero, ĝia nomo tie estas la Tièche.

Ĝi prenas la nomon *Raspille* ricevinte rojon tiel nomata *Bisse du Sautet* kaj alfluas Rodanon inter la urboj Salquenen (aŭ *Salgesch*) kaj Sierre (aŭ *Siders*).

Kategorio:Riveroj en Svislando
Kategorio:Alfluantoj de Rodano
Kategorio:Riveroj de la Alpoj
Bina

**Bina** estas svisa torento de Supra Valezo, maldekstra alfluanto de Rodano.

Ĝi fontas ĉe la piedo de monto Ofenhorn, en komunumo Binn, (al alteco de 2 530 m) proksime de Italio kaj, post 18&nbsp;km alfluas Rodanon inter la urboj Unterdeisch kaj Grengiols. Ĉar temas pri rivero montara kaj torenta ĝi elfosas la kanjonon nome gorĝoj de Twingen.

Ĝia ĉefa alfluanto, rivero **Lengtalwasser**, fontas en Grengiols al ĉirkaj je 2 200 m de alteco, kaj markas la limon inter Greniols kaj Binn.

Kategorio:Riveroj en Svislando
Kategorio:Alfluantoj de Rodano
Navizence

**Navizence** (aŭ **Navisence** aŭ **Navizance**) estas svisa rivero, maldekstra alfluanto de Rodano.

Ĝi fontas el la Zinal-Glaĉero, je alteco de 1&nbsp;900&nbsp;m sur la malnova komunumo de Ayer (kiu, de 2006 integriĝis al nova komunumo Anniviers).

Ĝia ĉefa maldekstra alfluanto estas rivero **Gougra**, longa de 9&nbsp;km, kiu fontas el la Moiry-Glaĉero, (alteco: 2&nbsp;300&nbsp;m). sur la malnova komunumo Grimentz (ankaŭ kiu integriĝis al Anniviers) Plej parto de ties akvokvanto estas uzata por produkti elektron; la plej grava akvobaraĵo estas la *Baraĵo de Moiry*.

Post 23&nbsp;km, ĝi alfluas Rodanon apud la urbo Chippis.

Kategorio:Riveroj en Svislando
Kategorio:Alfluantoj de Rodano
Turtmana

**Turtmana** (en germana: **die Turtmänna**; en franca, **La Tourtemagne**), estas svisa rivero, en Valezo, alfluanto de Rodano

Ĝi fontas el la Turtmann-Glaĉero, fluas en valo Turtmanntal kaj alfluas Rodanon apud la urbo Tourtemagne.

Ĝi fluas tra montaraj zonoj kie belas la pejzaĝo.

Kategorio:Riveroj en Svislando
Kategorio:Alfluantoj de Rodano
Kategorio:Riveroj de la Alpoj
Celofano

eta|Presitaj celofanaj saketoj kaj travidebla celofana pakaĵo
**Celofano** estas unu el la plej malnovaj plastoj, fakte bioplasto, por pakaĵoj. Temas pri maldika, senkolora kaj travidebla folio el viskozo. Oni pakas per ĝi ankoraŭ hodiaŭ cigaredojn kaj tabako, dolĉaĵon, kukon, fromaĝon, viandon kaj kelkajn aliajn nutraĵojn, sed ankaŭ certajn papervarojn, medikamentojn kaj vestojn. La celofano estas netrairebla por likvaĵoj, sed tralasas la akvovaporon. Tiel ĝi malebligas akumuliĝon de kondensa akvo ene de la pakaĵo. Por malpliigi la akvovaporan tralaseblecon, oni povas kovri ĝin per alia plusa plasta folio. Kvankam la celofana folio tiel gajnas pluan akiritan proprecon, ĝi perdas ekologian avantaĝon: La pura celofano estas kompostebla, aŭ kolektebla kiel malnova papero aŭ oni povas forbruli ĝin.

## Historio 
La celofanon malkovris en 1908 la svisa Jacques E. Brandenberger kaj enkondukis en la merkaton kun markonomo *Cellophan* [celofan]. La nomo venas el la krudmaterialo celulozo kaj la malnovgreka vorto „diaphanes” (diafana, travidebla). Ĝis la 1950-aj jaroj, la celofano estis praktike la sola pakaĵa folio. La fakto, ke la pakita varo restis videbla, helpis sukceson de la pionira plasto. Pluaj pakaĵaj folioj aperis nur post la dua mondmilito - polivinilklorido (PVC), polietileno (PE), polistirolo (PS) kaj multaj aliaj.

## Produktado 
Oni solvas la lignokaĉon (celulozon) en natria lesivo (NaOH) kaj karbona dusulfido (CS2). Tiam estiĝas t.n. viskozo, kiu estas purigita per filtra presado kaj estas verŝita tra fendoventilo en falkuvon el maldensigita sulfura acido, kie la celulozo elfalas. La estiĝanta folio estas akvumita en pluraj pluaj kuvoj, por forigi reston de la estiĝinta natria sulfato (en la kuvoj). La lasta kuvo entenas glicerinon kiel moligaĵon kaj la folio estas sekigita sur varmegigitaj cilindroj kaj rulformitaj. La produkta kosto de celofano estas relative alta; nur kelkaj fabrikoj produktas ĝin hodiaŭ. La folio povas esti bildopresita aŭ lakita, ĝi mem gluiĝas kaj kunfandiĝas je varmo (lutado). Celofano ne estas precipe plasta aŭ elaste formebla, kaj tireblas nur malmulte.

## Uzado 
Pro la akvovapora tralasa propreco, la celofano estas preferata ĉe certaj varoj, kie oni volas eviti akumuliĝon de akvo. Oni uzas ĝin en la elektra industrio kiel izolaĵo (kondenzatoroj, kabloj, bobenoj).

## Ekologio kaj medio 
La produktado de celofano bezonas multan krudmaterialon kiel ligno, akvo, energio kaj aero. Ankaŭ la traktado de la *kovrita* celofano estas problema, ĉar ĝi ne estas kompoŝtebla.

Kategorio:Bioplastoj
Kategorio:Celulozo
Kategorio:Biomalkonstruaj plastoj
Kategorio:Plasto
Kategorio:Polimeroj
Kategorio:Varmarkoj
Cuacos de Yuste

**Cuacos de Yuste** [kuAkos] estas municipo de Hispanio, en la provinco Cáceres *(Kacereso)*, regiono Ekstremaduro. La historia kaj arta strataro estas ampleksa kaj centrata grandparte ĉirkaŭ la figuro de la Imperiestro Karlo la 1-a de Hispanio kaj 5-a de la Sankta Romia Imperio, kiu elektis tiun lokon por retiriĝi post abdiko sur sia filo, Filipo la 2-a pro la hispanaj teritorioj, kaj sur sia frato, Ferdinando la 1-a pro la centreŭropaj teritorioj.

La loĝantoj nomiĝas *cuacareños*. La censita populacio en 2008 estis 932 loĝantoj.

## Situo 
Conquista de la Sierra estas situa en la orienta parto de Ekstremaduro en la komarko aŭ distrikto La Vera, je 117&nbsp;km de Cáceres, la provinca ĉefurbo. La surfaco de ties teritorio estas de 52.6&nbsp;km².

## Ekonomio 
eta|maldekstra|250px|Ladskatolo de papriko uzanta la bildon de la Imperiestro Karlo la 5-a
Agrikulturo kaj brutobredado. Produktado de papriko el ruĝa kapsiko, tre populara en tradicia kuirarto de Hispanio kaj fama laŭ la nomo de la komarko, nome "pimentón de la Vera". Turismo pro belegaj naturaj kaj historia lokoj en la ĉirkaŭaĵoj.

## Vidindaĵoj 
La ĉefa loko estas la Monaĥejo de Yuste kie la Imperiestro Karlo la 5-a retiriĝis post abdiko kaj kie loĝis iom pli da unu jaro antaŭ sia morto. Ĝi estas je kelkaj km for de la vilaĝo en belega natura areo en montarbaro.

La sidejo de la *Mancomunidad Intermunicipal de La Vera* (Municiparo) estas tipa konstruaĵo ankaŭ ligata al la vivo de la imperiestro ĉar laŭ la legendo tie naskiĝis kaj kreskis la natura filo de la Imperiestro, populare konata kiel *Jeromín*, sed historie konata kiel Don Juan de Austria, generalo kaj admiralo kiu kun la floto de sia duonfrato la reĝo Filipo la 2-a kaj de la veneciaj, papaj kaj ĝenovaj ŝiparoj, sukcesis en la batalo de Lepanto kontraŭ turkoj.

Aliaj interesaj monumentoj estas la Preĝejo de *Nuestra Señora de la Asunción*, kie elstaras la sakristio, verko de la 16a jarcento. Ankaŭ la Domo de Don Juan de Aŭstrio, la Ermitejo de la Soleco, la Ermitejo de Sankta Ana, la Placo kaj ties portikaro, la Verda Kruco, la blazondomoj kaj la fontoj. Belega tipa kvartalo.

Ekster la vilaĝo kaj survoje al la monaĥejo de Yuste troviĝas la Germana Tombejo de Cuacos de Yuste, kien oni translokigis la kadavrojn de la germanaj militistoj de la Unua Mondmilito kaj de la Dua Mondmilito kiu atingis la marbordojn aŭ terojn hispanaj pro vrakoj aŭ falo de aviadiloj.

Kategorio:Ekstremaduro
Kategorio:Municipoj de Cáceres
Tomanivi

Monto **Tomanivi** (alto je 1 324 m), kiu antaŭe nomiĝis **Monto Viktorio**, estas la plej alta punkto de insulara ŝtato Fiĝioj. Ĝi situas sur la ĉefa insulo Viti Levu kaj estas parto de la ĉeno da montoj kiu trairas la insulo de nordo al sudo.

La ĉefaj riveroj de la insulo, riveroj Rewa, Navua, Sigatoka kaj Ba, ĉiuj fontas el tiu monto. 

Kategorio:Montoj en Oceanio
Kategorio:Fiĝioj
Prizren

eta|200ra|Loko de Prizren en Kosovo
**Prizren** aŭ **Prizreni** (serbe: **Призрен** [Prizren] estas urbo en suda parto de Kosovo.

## Bazaj informoj 
eta|300ra|Panoramo de Prizren
[eta|300ra|dekstra|Ruino de serba ortodoksa preĝejo el la [14-a jarcento, detruita en 2004]]
* Alto super marnivelo: 400 m
* Areo: 640 km2
* Loĝantaro: 221000
* Poŝtkodo: 20000
* Telefonkodo: +381 29

## Historio 
La plej frue iliroj vivis tie. Ekde la 2-a jarcento antaŭ Kristo romianoj havis tie urbon *Theranda*. Baldaŭe la loko nomiĝis jam *Petrizên*. Ekde 830 ĝi apartenis al la unua prabulgara imperio, poste al Bizanca imperio. En 1018 Prizren iĝis episkopejo. En 1072 la bulgaroj ribelis, sed post 1 jaro Bizanco reakiris la potencon. Sekvis la serboj en 1189, sed poste la urbo denove apartenis al la dua prabulgara imperio, poste denove la serboj sekvis. La urbo estis grava komerca komunumo. Ekde 1545 longe ĝi apartenis al la Osmana Imperio, dume ĝi estis kultura centro de la albanoj. En 1878 Alianco de Prizren fondiĝis, kie estis ribelo de la albanoj kontraŭ la turkoj. La alianco deklaris sendependan Albanion en la 15-a de aŭgusto 1880. En la Balkana milito la serboj okupis Prizren. Inter 1915-1918 la Habsburgoj okupis la urbon, poste ĝi estis parto de baldaŭ formiĝanta Jugoslavio. Dum la 2-a mondmilito italoj kaj albanoj okupis Prizren. Post disfalo de Jugoslavio la urbo apartenas al sendependa Kosovo.

## Demografio 
En 1991 vivis en Prizren 175413 homoj, (132591 albanoj, 19423 bosnoj, 10950 serboj, 7227 turkoj, 3963 ciganoj kaj aliaj). En 2002 vivis en Prizren 221374 homoj, (180176 albanoj, 21266 bosnoj, 194 serboj, 14050 turkoj, 5148 ciganoj kaj aliaj).

## Gefiloj 
* Anton Pashku, verkisto

## Fonto 
* angla Vikipedio

Kategorio:Urboj de Kosovo
Mehdi Mahdavikia

eta|dekstra|Mehdi Mahdavikia
**Mehdi MAHDAVIKIA** (&lrm;; 24-an de julio 1977 en Teherano) estas irana futbalisto.

## Kariero 
Mahdavikia ludis junaĝe en la irana klubo Bank Melli Teheran. Li estis distingita en 1995 per ora ŝuo. La trarompon alportis por li la ŝanĝo al la irana elstara klubo Persepolis Teheran en 1995, kun kiu li festis trifojan ĉampionecon kaj iĝis membro de la Irana futbala nacia taĉmento.
Li ŝanĝis en januaro de 1999 – post la por li sukcesa futbala mondĉampionado de 1988 – al VfL Bochum.

Li ludis flankan ŝturmiston en la dekstra kaj meza kampo. Post malfortiĝo de VfL Bochum, li ŝanĝis al Hamburger SV kaj en junio 2007 al Eintracht Frankfurt.

### Nacia taĉmento 
Mahdavikia ludis pli ol 100-foje por la Irana futbola nacia taĉmento. En aŭgusto de 2006, Mahdavikia iĝis nova kapitano de Irana nacia futbola taĉmento kiel sekvanto de Ali Daei.

Li uzis en junio de 2009 verdan kruran rubandon dum ludo kontraŭ la Sud-Koreio en Seulo. Tiel li esprimis - kun aliaj taĉmentanoj - solidarecon kun irana opoziciulo Musavi. Pro tio la irana ŝtato malpermesis por li kaj Ali Karimi, Hossein Kaabi, Vahid Haŝemian la realvenon al Irano.

## Sukcesoj, titoloj 
**kiel nacia futbalisto**
* Aziaj ludoj – oro: 1998
* Okcident-Azia ĉampionado: 2004
* Azia ĉampionado – tria loko: 2004

**Kun futbalkluboj**
* Irana majstro: 1996, 1997, 1999
* Germana Ligapokala venkinto: 2004
* venkinto de UEFA Intertoto Cup: 2006

**Distingoj**
* ora ŝuo, Irano: 1995
* Azia futbalisto de la jaro: 2003
* Hamburger SV – ludisto de la jaro: 2003, 2004

## Eksteraj ligiloj 
* Mahdavikia.de - oficiala paĝo

Kategorio:Iranaj sportistoj
Rèche

**Rèche** estas svisa rivero, maldekstra alfluanto de Rodano

eta|300ra|Akvofalo de rivero Rèche (klaku por grandigi)
Ĝi fluas en la valeto de Réchy, kiu estas unu el la naturrezervejoj en Valezo.

Post deko da kilometroj ĝi alfluas Rodanon apud la urbo Réchy.

En ĝia fluo estas bela akvofalo.

Kategorio:Riveroj en Svislando
Kategorio:Alfluantoj de Rodano
Lienne (Valezo)

**Lienne** aŭ **Liène** estas svisa rivero, en Valezo, dekstra alfluanto de Rodano.

Ĝia fonto estas ie apud la limo de Kantono Bern je altitudo de 2 429 metroj, tie diversaj rojoj kolektigas en la baraĵan lagon de Tseuzier, el kiu eligas Lienne.

Ĝi alfluas Rodanon apud la urbo Saint-Léonard.

Kategorio:Riveroj en Svislando
Kategorio:Alfluantoj de Rodano
Kategorio:Riveroj de la Alpoj
Oswin

**Oswin** (m. la 20-an de aŭgusto 651) estis reĝo de Deira, Anglio de ĉirkaŭ 644 al sia morto. Li estis filo de Osric, kiu regis Deira ĉ. 633.

Antaŭ lia altroniĝo Deira kaj la najbara regno Bernicia, kvankam formale sendependaj regnoj, estis regataj de Oswald, konata kiel reĝo de Northumbria, la nomo de la regiono de kiu Deira kaj Bernicia estis la du partoj. Post la morto de Oswald en 642, Deira ja sendependis kaj Oswin iĝis reĝo ĉirkaŭ 644. Tamen plurajn jarojn estis paco inter Oswin kaj Oswiu, tiam reĝo de Bernicia.

En 651 Oswiu atakis Bernicia. Oswin rifuzis batali, kaj retiris sin al monaĥejo ĉe Gilling, Jorkŝiro. Tie li estis perfidata de amiko, kaj mortigata de soldatoj de Oswiu. Li estis venerata kiel martiro kaj sanktulo.

Aethelwald sekvis lin kiel reĝo de Deira.

Kategorio:Anglosaksoj
Kategorio:Reĝoj de Deira
Kategorio:Sanktuloj
Kategorio:Mortintoj en 651
Aelfwine

**Aelfwine** (n. ĉ. 661, m. 679) estis subreĝo de Deira, Anglio, sub sia frato Ecgfrith, reĝo de Northumbria, de kiu Deira estis parto.

Aelfwine kaj Ecgfrith estis filoj de Oswiu, kiu regis Northumbria de 641 al 670. Kiam Ecgfrith heredis la regnon en 670, li nomumis Aelfwine subreĝo de Deira. Ĉar Ecgrith ne havis infanon, eblas ke li intencis ke Aelfwine sekvu lin kiel reĝo de Northumbria.

Tamen tio ne okazis: en 679, Aelfwine mortis dum batalo inter Northumbria kaj Mercia: per la interveno de Teodoro de Tarso, ĉefepiskopo de Canterbury, sekvis pacakordo per kiu Aethelred pagis la kutiman monpunon pro la morto de Aelfwine (sed gajnis Lindsey).

Laŭ la anglosaksa historiisto Bede, Aelfwine havis 18 jarojn kiam li mortis.

Kategorio:Anglosaksoj
Kategorio:Reĝoj de Deira
Kategorio:Mortintoj en 679
Aethelwald (Deira)

**Aethelwald** (m. verŝajne post 655) estis reĝo de Deira, Anglio de 651 al sia morto.

Li estis filo de Oswald, kiu regis Northumbria (de kiu Deira estis parto) de 634 al sia morto, kaj kuzo de Oswiu.

En 651 Oswin, reĝo de Deira, estis mortigata de Oswiu, tiam reĝo de Bernicia (la alia parto de Northumbria). Aethelwald kaptis la tronon de Deira - estas necerte ĉu li estis nomumata de Oswiu aŭ ĉi li altroniĝis kontraŭ ties volo. Ĉiukaze, kiam Penda de Mercia invadis Northumbria en 655, Aethelwald subtenis lin. Tamen dum la decida batalo, proksime al Leeds, Aethelwald retiris siajn batalistojn, kaj Penda mortis.

Ne restas certaj informoj pri la posta vivo de Aethelwald, krom ke li ne daŭre regis Deira: en 655 aŭ 656 Alhfrith, filo de Oswiu, anstataŭis lin kiel reĝo de Deira. Estas tradicio ke Aethelward iĝis kristana ermito en Jorkŝiro.

Kvankam Aethelwald aliancis al Penda, kiu estis pagana, li mem estis kristano kiu donis bienon al Sankta Chad por nova monaĥejo.

Kategorio:Anglosaksoj
Kategorio:Reĝoj de Deira
Eanfrith

**Eanfrith** (n. verŝajne en 590, m. 634) estis mallonge reĝo de Bernicia, kaj eble de tuta Northumbria, Anglio.

Eanfrith estis filo de Aethelfrith kiu unue kunigis la regnojn Bernicia kaj Deira (kune konataj kiel Northumbria).

Post la morto de Aethelfrith en 616, Edwin altroniĝis kaj Eanfrith ekziliĝis en Skotlando. Tie li edziĝis al pikta princino, kaj ili havis filon, Talorcan, kiu regis la piktojn de 653 al 657.

En 633 Edwin estis mortigata dum batalo kontraŭ Penda, reĝo de Mercia kiam tiu invadis Northumbria kune kun kimraj alianculoj. Sekvis iom da konfuzo. Eanfrith revenis al Bernicia kie li iĝis reĝo. Eble Deira sendependis sub Osric. Laŭ la anglosaksa historiisto Bede, Osric kaj Eanfrith - antaŭe kristanoj - reiĝis paganoj post kiam ili kaptis siajn tronojn.

Cadwallon ap Cadfan, kimra reĝo kaj alianculo de Penda, daŭre disrabis Northumbria (eble post mallonga periodo de paco kun Eanfrith). Eanfrith, akompanata de 12 batalistoj, aliris al Cadwallon por peti pacon, sed tiu komandis lian mortigon.

Poste estis tiom da hororo pro la paganiĝo de Eanfrith kaj Osric ke oni formale forviŝis iliajn regadojn kaj aldonis jaron al la regado de Oswald, kiu estis kristano, iĝis reĝo de reunigita Northumbria, kaj venkis Cadwallon.

Kategorio:Anglosaksoj
Kategorio:Reĝoj de Northumbria
Kategorio:Mortintoj en 634
Salentse

dekstra|250ra

**Salentse** estas estas svisa rivero, en Valezo, dekstra alfluanto de Rodano.

Ĝi fontas inter la Granda Muveran kaj la Malgranda Muveran, je altitudo de ĉirkaŭ 2&nbsp;350 m, de rojoj kolektiĝintaj en rondvalon tiel nomata *Plan Salentze* je altitudo de 2&nbsp;100 metroj.

Ĝi trafluas urbeto Ovronnaz kaj alfluas Rodanon inter la urboj Leydon, Saillon kaj Riddes (ĉe la maldekstra riverbordo) .

Kategorio:Riveroj en Svislando
Kategorio:Alfluantoj de Rodano
Kategorio:Riveroj de la Alpoj
Osric (Deira)

**Osric** (m. 633 aŭ 634) estis mallonge reĝo de Deira, Anglio.

Osric estis filo de Aelric, onklo de Edwin, reĝo de Northumbria (kiu konsistis el la du regnoj Deira kaj Bernicia).

En 632 Edwin estis mortigata dum batalo kontraŭ Penda, reĝo de Mercia kiam tiu invadis Northumbria kune kun kimraj alianculoj. Sekvis iom da konfuzo. Fine Eanfrith altroniĝis en Bernica, kaj Osric en Deira. Laŭ la anglosaksa historiisto Bede, Osric kaj Eanfrith - antaŭe kristanoj - reiĝis paganoj post kiam ili kaptis siajn tronojn.

Cadwallon ap Cadfan, kimra reĝo kaj alianculo de Penda, daŭre disrabis Northumbria. Laŭ Bede, Osric sieĝis lin en "forta urbo" sed Cadwallon subite kaj sukcese atakeliris, detruante la armeon de Osric, kiu mortis dum la batalado.

Poste estis tiom da hororo pro la paganiĝo de Eanfrith kaj Osric ke oni formale forviŝis iliajn regadojn kaj aldonis jaron al la regado de Oswald, kiu estis kristano, iĝis reĝo de reunigita Northumbria, kaj venkis Cadwallon.

Osric estis patro de Oswin, kiu regis Deira de ĉirkaŭ 644 al 651.

Kategorio:Anglosaksoj
Kategorio:Reĝoj de Deira
Printze

eta|Rivereto Printze

**Printze**, foje nomata *Printse*, estas svisa rivero, en Valezo, maldekstra alfluanto de Rodano.

Ĝi fontas el la baraĵa lago de Cleuson.

Ĝi trafluas la Nendazvalon, trapasas la urbeton Ovronnaz kaj, post 12 km da fluo, alfluas Rodanon apud la urbo Aproz.

Parto de ĝia akvo estas kaptata por la instalaĵoj de Grande Dixence.

Kategorio:Riveroj en Svislando
Kategorio:Alfluantoj de Rodano
Gregorio la 13-a

**Gregorio la 13-a**, naskita kiel **Ugo BUONCAMPAGNI** en Bolonjo la , mortinta en Romo la , estis la 226-a papo de la katolika eklezio de 1572 ĝis sia morto.

## La gregoria kalendaro 
Eble plej konata li estas pro la enkonduko de la kalendaro nomita laŭ li. La  li dekretis en la buleo Inter gravissimas, ke la tago post la  estu la , kaj ke estonte en po 400 jaroj elfalu tri supertagoj. La dek elfalintaj tagoj de 1582 kompensis por la ne-elfalintaj supertagoj, kiuj okazis en la antaŭa jarmilo pro apliko de la julia kalendaro.

Preskaŭ ĉiuj katolikaj regantoj enkondukis la novan kalendaron, sed ne ĉiuj aliaj kristanaj regantoj.

Kategorio:Papoj
Kategorio:Gregoria kalendaro
Yasmine (kantistino)

**Yasmine**, artistnomo de **Hilde Rens** (naskiĝis en Kontich la , mortis la  en Edegem) estis flandra kantistino kaj prezentantino.

En 1991 la kariero de Yasmine komenciĝis per la disko *Mooi zo* (Bele). Ŝi prezentis en teatrejoj kaj festivaloj ĉefe tradukitajn kantojn de Leonard Cohen. Du jarojn poste la televidkompanio VTM dungis ŝin kaj ŝi prezentadis la programon *Tien om te zien* (Dek vidindaj (kantistoj)). Poste ŝi transiris al la ŝtata televidkompanio *één* (unu) kiel prezentantino de la programo *De Rode Loper* (La ruĝa tapiŝo) en kiu ŝi rakontis pri la vivo de famuloj en- kaj ekster-landaj. La  ŝi edziniĝis al Marianne Dupon, en Flandrujo konata pro sia partopreno en la programo *De mol* (La talpo). En 2005 Yasmine atingis la 363-an lokon en la tv-programo La plej grava belgo. Ekde 2006 ĝis la fino de sia vivo ŝi estis prezentantino en la televidstacio *één*.

En aprilo 2009 la publiko eksciis, ke ŝi baldaŭ divorcos, ĉar ŝia edzino deziras rompi la rilaton kaj komenci alian. Yasmine pro tio rapide malsaniĝis kaj en junio 2009 forprenis de si la vivon.

## Diskaro 
### Albumoj 
* 1991: *Mooi zo*
* 1993: *Als jij dat wil*
* 1995: *Portfolio*
* 1997: *Pret-a-porter*
* 1999: *Blauw*
* 2001: *Yasmine*
* 2004: *Liefde en liedjes*
* 2004: *Vandaag (het morgen van gisteren)*
* 2006: *Licht ontvlambaar*

### Unuopaĵoj 
* 1991: *Wie Denk Jij Wel Dat Je Bent*
* 1991: *Vraag Me Niet Waarom*
* 1991: *Hoog In De Wolken / Accrochee A Un Nuage*
* 1992: *Zeven Dagen / Rusteloos*
* 1993: *In Kleur*
* 1994: *Dromen Van Het Leven / Stilstaan*
* 1995: *Ik Was Zo Graag Bij Jou Gebleven*
* 1996: *Nooit Nog Een Andere / Afscheid*
* 1997: *Altijd Weer Tikt De Klok / De Klok Tikt Verder*
* 1998: *Meisjes Aan De Macht / Kus Me, Kus Me*
* 2001: *Ken Je Dat Gevoel*
* 2002: *Briefje*
* 2005: *Dans Me*

## Eksteraj ligiloj 
* Filmeto pri Yasmine en *YouTube*

Kategorio:Televidprezentistoj
Kategorio:GLAT-personoj
Kategorio:Sinmortigintoj
Kategorio:Flandraj kantistoj
Kantono Fairfax

**Kantono Fairfax** situas nord-oriente en Virginio en Usono kaj estas klare la plej loĝata kantono en Virginio. Ĝi estas, laŭ la mezuma enspezo de mastruma familio, la dua plej riĉa kantono de Usono, post najbara kantono Loudoun.

Kantono Fairfax ekestis en 1742 el la norda parto de tiama kantono Prince William. Ĝi estis nomita laŭ Thomas Fairfax, (6-a) lordo Fairfax of Cameron, angla nobelo, kiu dum pli ol duono de sia vivo, ĝis sia morto, vivis en siaj posedaĵoj en la kolonia Virginio (kvar aŭ kvin nunaj kantonoj).

En 1757 la du nord-okcidentaj trionoj de kantono Fairfax apartiĝis kaj iĝis kantono Loudoun. En 1789 parto de la kantono estis cedita al la federacia registaro, kiu kreis el ĝi kantonon Alexandria en la distrikto Kolumbio. Escepte de urbo Alexandria, tiu parto estis redonita al Virginio en 1870; en 1920 ĝi ricevis la nomon kantono Arlington.

Urbo Falls Church sendependiĝis en 1948, urbo Fairfax en 1961.

## Servoj 
* Universitato George Mason


Fairfax
L'Enfant Plaza (Metroo de Vaŝingtono)

'''L'Enfant Plaza''' estas stacio de la metroo de Vaŝingtono, kiu situas sub la samnoma placo de la urbo.

La stacio estas la sola de la sistemo, en kiu trafikas kvin linioj:
* En la supra etaĝo la flava kaj la verda linioj; tie estas flankaj kajoj;
* en la suba etaĝo la blua kaj la arĝenta kaj la oranĝa linioj, ĉe insula (intertraka) kajo.

En 2001 trapasis 7,3 milionoj da pasaĝeroj. Ĉar interkruciĝas linioj kaj krome la flava kaj la verda linioj tie disbranĉiĝas norden, estas multe da trajnŝanĝa trafiko.

La stacio ekfunkciis la  per malfermo de la blua kaj oranĝa linioj; la flava kaj verda aldoniĝis la . Ekde 2013, kiam la arĝenta linio ekfunkcios (en la suba etaĝo), tie trafikos kvin linioj (nur la ruĝa linio ne servas la stacion).

Je 2015-01-12, pasaĝero mortis kiam fumo plenigis la stacidomon dum la posttagmezo.

## Vidu ankaŭ 
* Pierre Charles L'Enfant

## Eksteraj ligiloj 
* Stacia priskribo de WMATA

Kategorio:Stacioj de la metroo de Vaŝingtono
Jean Daniel

**Jean Daniel**, de sia vera nomo **Jean Daniel Bensaïd**, estis franca ĵurnalisto, direktoro de ĵurnalo Le Nouvel Observateur naskita la 21-an de julio 1920 en Blida (Alĝerio), mortis la 19an de februaro 2020.

## Vivo 
### Infanaĝo (inter la du mondmilitoj) 
Jean Daniel naskiĝis en Blida, malproksime de Alĝero, en juda familio. Lia patro estas agnostika, pli ligata al la mediteranea kulturo kaj al la franca civitaneco ol al la juda identeco.

Lernanto en la kolonia kolegio de Blida, li iĝas dek-kvin-jaraĝa, leganto de la semajnrevuon "*Vendredi*", organo de la intelekta sendependa maldekstro kaj favora al la Popola Fronto de Francio. Lia entuziasmo al la verko de André Gide gvidas lin vidi Sovetunion kiel la socialisman paradizon. Dum du jaroj, li studas la marksismon per libroj, kiujn pruntedonas sia amiko Vicente Pérez. Sed en 1936, la legado de
*Retour d’URSS* (Reveno de Sovetunio) de André Gide elrevigas lin pri komunismo. Li tiam troviĝas en tiu generacio de nekomunista maldekstro markata de la Popola Fronto kaj la socialismo de Léon Blum. Sekvante kursojn pri filozofio en la fakultato de Alĝero, li frekventas la "Amikoj de la revuo" *Esprit*.

### Dum la dua mondmilito 
La abolicio de la dekreto Cremieux (1941) malfermas sian estontecon. Unuatempe, li hezitas sin turni al la cionismo. La alvokoj de
Charles de Gaulle, kaj la protekto de Profesoro Ménard, malinstigas lin. Amikoj, José Aboulker, kuracisto kaj franca rezistanto
instigas lin frekventi grupon da rezistantoj kiu partoprenas, la 8-an de novembro 1942 al la liberiĝo de Alĝero kaj la akcepto de la Usona armeo.

## Notoj kaj referencoj 
Kategorio:Francaj ĵurnalistoj
Izotopoj de bismuto

La izotopoj de **bismuto** (**Bi**) estas konataj de masnumeroj inter 184 kaj 218.

Ĉiuj ĝiaj izotopoj estas radioaktivaj. Bismuto estas elemento kun la tria plej malgranda numero kiu ne havas stabilajn izotopojn post teknecio kaj prometio. Ĉiuj la sekvaj elementoj estas radioaktivaj.

La sola preskau stabila izotopo estas 209Bi kun duoniĝotempo 1,9×1019 jaroj. Pro grandeco de la duoniĝotempo, 209Bi en praktiko estas ofte konsiderata kiel stabila.

La norma atompezo estas 208,98040(1) *u*.

Iuj izotopoj de bismuto estas okazantaj en la radioaktivaj ĉenoj de aktinio, radiumo kaj torio, ili estis konataj kiel:

* *radiumo E* : 210Bi
* *aktinio C* : 211Bi
* *torio C* : 212Bi
* *radiumo C* : 214Bi

## Tabelo 
### Notoj 
* Mallongigoj de duoniĝotempo estas: *a*=jaro, *d*=diurno, *h*=horo, *min*=minuto, *s*=sekundo, *ms*=milisekundo, *µs*=mikrosekundo, *ns*=nanosekundo.
* Valoroj markitaj per # estas ne pure derivitaj de eksperimentaj datumoj, sed almenaŭ parte de sistemaj tendencoj. Spinoj kun malfortaj asignaj argumentoj estas enmetitaj en krampojn.
* Necertecoj estas donitaj en konciza formo en krampoj post la respektivaj lastaj ciferoj. Necertecaj valoroj signifas unu norman diferencon, escepte de izotopa komponaĵo kaj norma atompezo de IUPAC kiuj uzas elvolvitajn necertecojn.

## Referencoj 
* Izotopaj masoj de Ame2003 pritakso de atomaj masoj  de G. Audi, A.H. Wapstra, C. Thibault kaj O. Bersillon en *Atomkerna Fiziko* A729 (2003).
* Izotopaj komponaĵoj kaj normaj atomaj masoj de Atompezoj de la eroj. Recenzo 2000 (Teknika raporto de IUPAC). *Pure Appl. Chem.* volumo 75, no. 6, pp.&nbsp;683–800, (2003) kaj Atomaj pezoj peviziitaj (2005) .
* Audi, Bersillon, Blachot, Wapstra. La Nubase2003 pritakso de atomkernaj kaj disfalaj propraĵoj , Nuc. Phys. 729, pp.&nbsp;3–128 (2003).
* Nacia Atomkerna Datuma Centro, Brookhaven Nacia Laboratorio. Informo ekstraktita de la NuDat 2.1 datumbazo (ekstraktita en septembro de 2005).

Kategorio:Izotopoj
Rauchwart

**Rauchwart,** pli precize *Rauchwart im Burgenland*, hungare **Rábort**, estas komunumo en Aŭstrio. Ĝi apartenas al la federacia lando Burgenland kaj al la distrikto Güssing. Komence de la jaro  en la komunumo vivis  loĝantoj. La loknomo signifas: fumo-sentinelo. 

## Situo 
Rauchwart troviĝas laŭ ĉefvojo numero 57, laŭ rojo. Güssing situas 12 km-ojn. 

## Historio 
En 1910 vivis en la komunumo 1031 homoj (973 germanoj, 51 hungaroj, 4 kroatoj, 2 slovakoj). Ĝis Traktato de Trianon Rábort apartenis al Hungara reĝlando en Aŭstrio-Hungario, al la departemento Vas/Eisenstein, al distrikto Németújvár/Güssing, poste al la respubliko Aŭstrio, inter 1938-1945 al nazia Germanio. En 2001 vivis en Rauchwart 464 homoj (455 germanlingvaj aŭstroj, 2 hungaroj, unusola kroato kaj aliaj).

## Vidindaĵoj 
* lago, apude kampadejo

## Fontoj 
* hungara kaj germana Vikipedioj

## Eksteraj ligiloj 
*  ()

Kategorio:Distrikto Güssing
Kategorio:Komunumoj de Burgenlando
Althodis

**Althodis,** hungare **Óhodász,** kroate **Stari Hodas** estas vilaĝeto en Aŭstrio, en la federacia lando Burgenlando kaj en distrikto de Oberwart, en municipo de Markt Neuhodis. La hungara loknomo signifas: malnova-kastoro-ĉasisto, la aliaj du nomoj estas transpreno el la hungara.
300ra|eta|Panoramo de Althodis

## Bazaj informoj 
* Poŝtkodo: 7464
* Aŭtokodo: OW
* Telefonkodo:

## Situo 
Althodis troviĝas flanke de monto laŭ negrava flankovojo. Rechnitz estas 7 km-ojn.

## Historio 
La unua mencio troviĝis en hungara dokumento en 1374 en formo *"Hodaz"*. En 1532 la turkoj detruis kaj senhomigis la vilaĝon, en 1559 familio Batthyány [batjAnji] refondis ĝin. En 1910 vivis en la komunumo 336 homoj (germanoj en majoritato, ciganoj en minoritato). Ĝis Traktato de Trianon Óhodász apartenis al Hungara reĝlando, al Vas (reĝa departemento), al distrikto de Kőszeg, poste al Aŭstrio, inter 1938-1945 al Germanio.

== Komunumoj pri *hód* (=kastoro) en Hungara reĝlando ==

## Fontoj 
* hungara Vikipedio
* http/maps.google.com

Kategorio:Komunumopartoj de Burgenlando
Liebing

**Liebing,** hungare **Rendek**, estas vilaĝeto en Aŭstrio, en la federacia lando Burgenlando, en la distrikto Oberpullendorf kaj en la komunumo Mannersdorf an der Rabnitz.
300px|eta|maldekstra|Panoramo de Liebing

## Situo 
Liebing troviĝas laŭ rojo, laŭ ĉefvojo numero 55 proksime de la hungara landlimo. La iama limpasejo troviĝas 3 km-ojn. Liebing kontaktiĝas kun Rattersdorf.

## Historio 
La unua mencio devenis el la 14-a jarcento. En 1910 vivis en la komunumo 310 homoj (germanoj en majoritato, ciganoj en minoritato). Ankaŭ post Traktato de Trianon Rendek apartenis al Hungara reĝlando, al Vas (reĝa departemento), al distrikto de Kőszeg, sed en 1923 ambaŭ ŝtatoj ŝanĝis Ólmod al Rendek/Liebing kaj Rőtfalva/Rattersdorf. Inter 1938-1945 Liebing apartenis al Germanio.

## Vidindaĵo 
* romkatolika preĝejo de 1762

## Nomportantoj 
* En telefonlibro de Budapeŝto en 2008 listiĝis 38 nomoj pri Rendek.

## Fontoj 
* hungara Vikipedio

Kategorio:Komunumoj de Burgenlando
Rattersdorf

**Rattersdorf,** kroate **Ratištrof**, hungare **Rőtfalva,** estas vilaĝeto en Aŭstrio, en la federacia lando Burgenlando, en la distrikto Oberpullendorf kaj en la komunumo Mannersdorf an der Rabnitz. Ĝis 1899 la oficiala loknomo estis la mallonga **Rőt**.
300ra|eta|Kermeso en Rattersdorf

## Situo 
Rattersdorf troviĝas laŭ rojo, laŭ ĉefvojo numero 61, laŭ la hungara landlimo, kontraŭe Kőszeg troviĝas. Liebing kontaktiĝas kun Rattersdorf.

## Historio 
La unua mencio devenis el 1279 en formo *"Reuth"*. En 1532 la turkoj detruis la vilaĝon. En 1910 vivis en la komunumo 310 homoj (plejparte germanoj). Ankaŭ post Traktato de Trianon Rőtfalva apartenis al Hungara reĝlando, al Vas (reĝa departemento), al distrikto Kőszeg/Güns, sed en 1923 ambaŭ ŝtatoj ŝanĝis Ólmod al Rendek/Liebing kaj Rőtfalva/Rattersdorf. Inter 1938-1945 Rattersdorf apartenis al nazia Germanio. Nuntempe loĝas en la vilaĝo proksimume duonmil homoj.

## Vidindaĵoj 
* romkatolika pilgrimloka preĝejo de 1207 kun romanika, gotika, renesanca kaj baroka partoj, en 1696 rekonstruiĝis, apude sankta puto troviĝas (en 1964 renovigita)

## Fontoj 
* hungara Vikipedio

Kategorio:Komunumopartoj de Burgenlando
Ceclavín

**Ceclavín** estas municipo de Hispanio, en la provinco Kacereso *(Cáceres)* kaj la regiono Ekstremaduro. La municipan nomon respegulas la blazono, kiu bildigas olivarban branĉon. Laŭ la stato de  en la municipo vivis  sur areo de  kvadrataj kilometroj, kio rezultigas loĝdenson de  loĝantoj/km². La loĝantoj nomiĝas *ceclavineros*.  

## Situo 
200px|eta|maldekstra|Loko de la provinco de Cáceres en Hispanio
Ceclavín estas situa en la nordokcidenta parto de Ekstremaduro en la komarko aŭ distrikto Valo de Alagón, je altitudo de 322 m kaj je 82&nbsp;km de Cáceres, provinca ĉefurbo. La surfaco de ties teritorio estas de 159&nbsp;km². Ĝi situas en la angulo inter la riveroj Alagono okcidente kaj Taĵo sude.

## Historio 
Laŭ la *Libro de los Millones* en la 16a jarcento tiu vilaĝo apartenis al la historia distrikto Tierra de Alcántara ene de la tiam nomata Provinco de Trujillo. En 1842 la vilaĝo enhavis 850 familiojn kaj 4656 loĝantojn. De tiam la loĝantaro duoniĝis.

## Ekonomio 
Agrikulturo kaj brutobredado.

## Monumentoj 
En Ceclavín konserviĝas perfekte la jurisdikcia pilorio de la vilaĝo. La stilo estas gotiko. Ĝi enhavas bazon, kolonon (dekorita per buloj inter helikoidoj) kaj kvar krucaj brakoj kiuj figuras bestajn kapojn.

En arkitekturo elstaras la Preĝejo de *Nuestra Señora del Olmo* (Virgulino de la Ulmo).

Kategorio:Ekstremaduro
Kategorio:Municipoj de Cáceres
Sionne (Valezo)

**Sionne** estas svisa torento,
en Valezo, dekstra alfluanto de Rodano.eta|SionneĜia fonto estas ie en regiono de Chamossière (1 860 metroj de altitudo) kaj post fluo de 11 km, alfluas Rodanon apud la urbo Sion.

Estiginte gravajn inundojn en Sion, la lasta en 1992, ĝi nun estas digata.

Kategorio:Riveroj en Svislando
Kategorio:Alfluantoj de Rodano
Kategorio:Riveroj de la Alpoj
Fare

**Fare** aŭ **Faraz** estas svisa rivereto en Valezo, maldekstra alfluanto de Rodano.

Ĝia fonto estas el la Lago de la Valetoj (france: *Le Lac des Vaux*) 2&nbsp;600 metroj de altitudo ĉe la piedo de Frosta Monto (france : *Le Mont Gelé*) kaj post fluo de 10 km, alfluas Rodanon apud la urbo Riddes, post trapasi la vilaĝon Isérables.

Ĝi alfluas Rodanon ĉe urbo Riddes.

Kategorio:Riveroj en Svislando
Kategorio:Alfluantoj de Rodano
Kategorio:Riveroj de la Alpoj
Haktabulo

eta|Tranĉilo sur haktabulo.
**Haktabulo** estas ilo por kuiri konsistanta en tabulo sur kiu oni tranĉas ĉu per hakilo, sed plej ofte per tranĉilo ĉefe viandopecojn sed ankaŭ aliajn manĝaĵojn. Ĝi utilas por ne damaĝi la meblojn de la kuirejo. La nomo devenas de kiam plej ofte oni aĉetis grandajn pecojn de viando aŭ eĉ la tutan beston, dum hodiaŭ tiu hakado de grandaj pecoj aŭ malmolaj ostoj okazas plej ofte ĉe la buĉisto, dum hejme okazas nur distranĉado ekzemple de kokoj, kio fareblas per simpla bona tranĉilo. Oni devas atentege zorgi, ke ĝi estu kutime purigita kaj eligita el bakterioj kiuj povus putrigi la lignopecon. Ĉiukaze aliaj materialoj, krom ligno, estas uzeblaj ĉefe por pli bone zorgi la purigadon, kiaj plasto, metalo, vitro, marmoro ktp.

## Vidu ankaŭ 
* Granda tektono

Kategorio:Kuirarto
Kategorio:Hejmaj iloj
Petronas-turoj

eta|
dekstra|eta|200px|Petronas-Turoj.
eta|220px|dekstra|Petronas-Turoj
La **Petronas-turoj** () en Kuala-Lumpuro en Malajzio estas duobla turo kaj ili estis la plej altaj konstruaĵoj en la Mondo, antaŭ ol Taipei 101 konstruiĝis. Do ili estis la plej altaj konstruaĵoj ekde la jaro 1998 ĝis 2004 mezurita de la nivelo de la ĉefa enirejo ĝis la struktura supro, la originala referencsistemo de Konsilantaro por Altaj Konstruaĵoj kaj Urbaj Loĝejoj uzita de la jaro 1969.

La turoj estis konstruataj de la jaro 1992 ĝis 1998. La turoj havas 88 etaĝojn kaj la supra etaĝo estas en nivelo de 375.0 metroj. La tegmento estas en nivelo de 378.6 metroj; inkludante la antenon, la alto estas 451,9 metroj. La konstruaĵoj havas entute  da plankspaco.

Kategorio:Nubskrapuloj pli ol 350 m
Kategorio:Malajzia arkitekturo
Kategorio:Nubskrapuloj en Azio
Kategorio:Konstruaĵoj finitaj en 1996
Klostermarienberg

**Klostermarienberg,** hungare **Borsmonostor** [borŝmonoŝtor] estas vilaĝeto en Aŭstrio, en la federacia lando Burgenlando, en la distrikto Oberpullendorf kaj en la komunumo Mannersdorf an der Rabnitz. Ĝis 1894 la oficiala hungara nomo estis **Klastrom** (=arkaika hungara formo de abatejo, parenca al la esperanta vorto klostro).

## Situo 
Klostermarienberg troviĝas laŭ rojo, laŭ negrava flankovojo, laŭ la hungara landlimo (kontraŭe Ólmod troviĝas). Kőszeg estas 10 km-ojn.

## Historio 
En tiu loko oni trovis ferofandejon de keltoj kaj tombojn de romianoj. Laŭ la dokumentoj en 1195 abatejo fondiĝis, la setlejo nomiĝis *"Babaduri"*. En 1532 la turkoj detruis la vilaĝon. En 1680 nova abatejo konstruiĝis. Ĝis 1894 la oficiala hungara loknomo estis "Klastrom". En 1910 vivis en la komunumo 661 homoj (germanoj en majoritato, hungaroj en minoritato). Ĝis Traktato de Trianon Borsmonostor apartenis al Hungara reĝlando, al Sopron (reĝa departemento), al distrikto de Felsőpulya, poste al Aŭstrio, inter 1938-1945 al Germanio.

## Vidindaĵo 
* romkatolika baroka preĝejo omaĝe Ĉieliro de Dipatrino (Maria) de 1774

## Komunumoj pri *monostor* en Hungara reĝlando 
(Monostor signifas: abatejo.)

## Fontoj 
* hungara Vikipedio

Kategorio:Komunumopartoj de Burgenlando
Morge (Valezo)

**Morge** estas svisa rivero
en Valezo, dekstra alfluanto de Rodano.

Ĝi fontas sur la suda deklivo de Sanetsch, kaj post fluo de 14 km, alfluas Rodanon inter la urboj Conthey kaj Sion.

* Ne konfuzu kun alia rivero Morge, kiu fluas preter la franca-svisa limo kaj alfluanto de la Lago Lemano en urbo Saint-Gingolph.

Kategorio:Riveroj en Svislando
Kategorio:Alfluantoj de Rodano
Kategorio:Riveroj de la Alpoj
Losentse

**Losentse** estas svisa torento en Valezo, dekstra alfluanto de Rodano.

Ĝi estas unuiĝo de du brakoj. Unu fontas el lageto tiel nomata *Lac de la Forclaz* (altitudo 2&nbsp;500 metroj), la alia de la deklivo de Grand Muveran.

Post fluo de 9 km, ĝi alfluas Rodanon ĉe la urbo Saint-Pierre-de-Clages, komunumo de Chamoson.

Kategorio:Riveroj en Svislando
Kategorio:Alfluantoj de Rodano
Kategorio:Riveroj de la Alpoj